קובי פרץ

קובי פרץ (נולד ב-28 באוקטובר 1975) הוא זמר ישראלי. פרץ נולד וגדל בשכונת כפר שלם בתל אביב, בן זקונים להורים יוצאי מרוקו. אביו היה הזמר פטי ארמו פרץ. ב-1992 יצא אלבומו הראשון, "טעות של החיים". האלבום אופיין בלחנים טורקיים וכולל את השירים "אהבת נעורים", "המוות הלבן", "יבשו דמעותיי", "סוד האושר" וכן חידוש לשיר "נדרתי נדר" של הזמר משה כהן. רובי בן שמעון ומומין ססלר עיבדו את שירי האלבום. לאחר שלוש שנים, כשסיים את שירותו הצבאי, הוציא את אלבומו השני, "את כמו אש", ששיר הנושא שלו שנכתב ללחן יווני הפך ללהיט בקרב חובבי הז'אנר. כמו כן האלבום כלל גם את השירים "אל תלכי ותבגדי", "ילדונת" ו"הכרתי נערות". שירי האלבום עובדו על ידי מומין ססלר. באותה תקופה ביצע עם הזמר מושיק עפיה את השיר "כואב אחי", שיצא באלבום הבכורה של עפיה, "גשם טפטף". ב-1997 יצא אלבום האוסף "בורא עולם", אשר כולל תזמורת טורקית שלמה. האלבום כלל את השירים "בגדה באהבה", "חביבי" (גרסת כיסוי עברית לשירו של עמר דיאב), "אין לי עוד אביב בלעדייך" ועוד. מומין ססלר עיבד את שירי האלבום. ב-1999 יצא אלבום האוסף "חץ האהבה" שכלל חידוש לשיר "את כמו אש" בגרסת דאנס שזכתה להצלחה רבה, חידוש לשיר "מנואל" של הזמרת גליקריה, וכן דואט שני עם מושיק עפיה בשם "כואב לי חבר". ב-2001 הוציא פרץ את אלבומו השלישי "חי איך שבא לי" ובו "אם את רווקה" – דואט עם הזמרת הדרוזית אסאלה. ב-2003 הוציא פרץ את אלבומו הרביעי, "בלבלי אותו". האלבום כלל את השירים "רק בישראל", "מה קורה", "יום הולדת", ושיר הנושא שזכה להצלחה והשמעות רבות ברדיו והפך את פרץ למוכר בציבור הרחב. באותה שנה השתתף בתוכנית של אלי יצפאן, בגרסת כיסוי לשיר "נערת קוסמית" של ג'מירוקוואי. ב-2004 יצא אלבומו החמישי "משוגע עלייך" שזכה לאלבום זהב על מכירת 25 אלף עותקים. ב-2006 יצא אלבומו השישי, "כל מה שיש בי", בו השירים מלודיים ושקטים יותר משני קודמיו. בתוך פחות מחמישה חודשים הגיע האלבום למעמד פלטינה על מכירת 40 אלף עותקים ובהמשך הגיע ל-50 אלף עותקים. ב-2008 הוציא את אלבומו השביעי "כמה אהבה", שמכר בתוך כשלושה חודשים 30 אלף עותקים והמשיך ומכר 50 אלף עותקים עליהם קיבל מעמד אלבום פלטינה. שיר הנושא "כמה אהבה" והשיר "אני לא בן של מלך" זכו להצלחה ולהשמעות רבות ברדיו. ב-26 באוקטובר 2009 הוכרז הדואט "יחד" של קובי פרץ ואישתאר כשיר הטוב ביותר בתחרות Big Apple Music Awards. בסוף 2009 הוגשה תביעה בסך 100,000 ש"ח כנגד הזמר בטענה שכינה את קהל הרוקדים בבר מצווה בעפולה בה הופיע, בכינוי גנאי בקרב יוצאי מרוקו "שלוחים" שמשמעותו פרימיטיביים. לטענתו כינה אותם בכינוי "שלופים" והוא הגיש תביעה נגדית על פגיעה בשמו הטוב. הפרשה הסתיימה לאחר שנתיים בביטול הדדי של התביעות. בסוף חודש דצמבר 2010 הוציא את הסינגל "אני מוכן לך" שבהמשך נכלל באלבום "כתוב בשמיים". ב-2010 השתתף בעונה השישית של "רוקדים עם כוכבים". ב-8 במרץ 2012 הוציא את האלבום "כתוב בשמיים", הכולל את השירים "בלילות", "ישראל" והטריו עם סאבלימינאל ואבי מסיקה "באה לי טוב". תוך חודשיים האלבום הגיע למעמד אלבום זהב על מכירות 20,000 עותקים. בהמשך אותה שנה הוקרנה בערוץ הוט בידור ישראלי סדרת הדוקו-ריאליטי "הסוכנים", בה השתתף פרץ. בשנת 2014 הוציא את האלבום "סה לה וי" ממנו הוזמנו מראש 20 אלף עותקים והמשיך ועלה למעמד פלטינה כפולה עבור מכירות בגובה 60 אלף עותקים. ב-22 באוגוסט 2018 הוציא פרץ שיר ראשון מאז שוחרר מהכלא, "תודה לך מאמי", המוקדש לבת זוגו ענבל אשר הגיע למעל מיליון צפיות ביוטיוב בתוך חמישה ימים. בשנת 2021 השתתף בסדרת הדוקו-ריאליטי "חיים של אבא" בערוץ רשת 13. ב-2019 שכר את עו"ד עמית חדד לנהל מאבק משפטי כנגד אמרגנו לשעבר – מאיר נחמני, ממנו תבע 2.5 מ' ש"ח בגין הלוואה שהעמיד לו ולא הוחזרה. במאי 2023 ניצח בבוררות ונחמני נדרש להחזיר לפרץ 2.2 מ' ש"ח. בחודש מרץ 2010 נעצר פרץ על ידי רשות המיסים בחשד שהעלים הכנסות בסך מיליוני שקלים. גם אמרגנו נעצר בגין חשדות על דיווח כוזב, השמטת הכנסות, וסיוע להעלמת מס. במהלך ההליכים המשפטיים הפרקליטות הציעה לפרץ הסדרי טיעון מקלים שכללו קנס בלבד ללא מאסר וללא עבודות שירות אך פרץ דחה את כולן בניגוד להמלצת עורכי דינו. במרץ 2016 הורשע פרץ בהעלמת הכנסות בסך של 5 מיליון ש"ח ובהשמטת מס עסקאות בסך של כ-800 אלף ש"ח, בחמש עבירות של השמטת הכנסות, חמש עבירות של הכנה וקיום פנקסי חשבונות כוזבים, חמש עבירות של שימוש במרמה, עורמה ותחבולה, ועבירות של מס הכנסה, בעבירות מסירת דו"חות הכוללים ידיעה כוזבת ועבירה על חוק מס ערך מוסף. הוא זוכה מעבירת איומים ומחמש עבירות של מסירת תרשומות כוזבות. ב-מאי 2016 הוא נידון לשנתיים מאסר בפועל ולקנס של 175,000 ש"ח. פרץ ערער על הרשעתו ועל חומרת העונש בבית המשפט המחוזי, וב-28 ביוני 2017 דחה בית המשפט את ערעורו על ההרשעה, אך הפחית את עונשו לתקופה של שנה וחצי מאסר. בראשית אוקטובר 2017 דחה נשיא המדינה ראובן ריבלין בקשה שהוגשה על ידי פרץ לחנינה. ב-15 באוקטובר 2017 החל פרץ לרצות את עונשו בבית סוהר מעשיהו. במאי 2018, אישר ריבלין הקלה בעונשו של פרץ, כדי שיעמוד בפני ועדת השחרורים ובתנאי שישולם הקנס האמור. ב-15 ביולי 2018 שוחרר ממאסרו לאחר שעונשו קוצר על ידי ועדת השחרורים. ב-7 ביולי 2008 נשא לאישה את ענבל פלדבאום. להם ארבעה ילדים. פרץ מתגורר ברעננה. 1992: טעות של החיים 1995: את כמו אש 1997: בורא עולם 2001: חי איך שבא לי 2003: בלבלי אותו 2004: משוגע עלייך 2006: כל מה שיש בי 2008: כמה אהבה 2012: כתוב בשמיים 2015: סה לה וי 2023: אהבת נעורים 1999: חץ האהבה 2011: המיטב 2009: כמה אהבה בקיסריה 2010: היכל נוקיה Live! מדיה וקבצים בנושא קובי פרץ בוויקישיתוף קובי פרץ, ברשת החברתית אינסטגרם קובי פרץ, באתר שירונט קובי פרץ, באתר MusicBrainz (באנגלית) קובי פרץ, באתר Discogs (באנגלית) קובי פרץ, באתר Songkick (באנגלית) קובי פרץ, באתר Tab4u קובי פרץ, דף שער בספרייה הלאומית קובי פרץ, באתר MOOMA (בארכיון האינטרנט) קובי פרץ, הערוץ הרשמי ב-YouTube קובי פרץ, באתר חריף דודו כהן, ממועדוני הדיכאון המזרחיים אל היכל התרבות וקיסריה – ריאיון עם קובי פרץ, מקור ראשון, 11.02.2009 נמרוד דביר, לא בן של מלך – מלך, באתר ynet, 25 בפברואר 2009 ערן סויסה, בלי להתבלבל: קובי פרץ עומד להופיע בהיכל נוקיה, באתר nrg‏, 15 באוקטובר 2009 שגיא בניטה, עכבר העיר אונליין, מלך בעיני עצמו: מסע בדרכים עם קובי פרץ, באתר הארץ, 12 בפברואר 2010 לירון שוורץ, רייטינג, בלונדינים נהנים יותר, באתר nrg‏, 24 באוגוסט 2010 אבי שושן, "הבן שלי החזיק אותי בשנה האחרונה", באתר ynet, 13 בינואר 2011 חגי אוזן, מה קרה לקובי, באתר ישראל היום, 16 בספטמבר 2011 אסף נבו, ‏קובי פרץ הפקות מציגים: התרסקות, באתר ‏מאקו‏, 16 בפברואר 2012 אבי שושן, קובי פרץ בדמעות: רוצה שאבא יראה אותי בקיסריה, באתר ynet, 10 במרץ 2012 חגי אוזן, אוסף את השברים, באתר ישראל היום, 29 ביוני 2012 * מיקי לוין, ‏קובי פרץ מתנקה מהתקופה הקשה, באתר מעריב השבוע, 12 במרץ 2013 איילת רוזן, ‏"הילדים הם השעון המעורר הכי טוב שלי", באתר ‏מאקו‏, 13 במרץ 2014 משה גלנץ, צפו: קובי פרץ והרב ארוש – סיפור אהבה, באתר ynet, 29 בנובמבר 2014 עמרי מילמן, ביהמ"ש גזר שנתיים מאסר בפועל על קובי פרץ, באתר כלכליסט, 16 במאי 2016 אבי שושן, עד לקאמבק הבא: עלייתו ונפילתו של קובי פרץ, באתר ynet, 17 במאי 2016 שמעון איפרגן, ‏כמו זמיר בכלוב, באתר ‏מאקו‏, 27 בדצמבר 2017 אבי שושן, "קחו לי את הכסף. כפרה. אבל למה עונש קשה כל כך?", באתר "ידיעות אחרונות", 15 באוגוסט 2018 הדס בשן, ‏"חשבתי שאני יכול לשכוח מהדברים האלה, אבל זה טראומה בשבילי", באתר ‏מאקו‏, 14 בפברואר 2019 אסף נבו, קובי פרץ: "עשיתי טעויות עם אשתי, חטאתי בחטא היוהרה. לא הגיע לה מה שהיא עברה איתי", באתר ישראל היום, 16 בספטמבר 2021 יפעת הללי אברהם, ‏לפני הכלא הייתי אני ועוד פעם אני ורק אני ושוב אני, באתר ‏מאקו‏, 28 בספטמבר 2023 מיכל דניאל, קובי חוזר, באתר ynet, 23 בינואר 2012 סמדר שילוני, "במצב של היום אני יכול ללכת ברחוב כמו טווס", באתר ynet, 29 בספטמבר 2006 "זריקת פרץ". ynet. אורכב מ-המקור ב-2018-01-10. נבדק ב-2018-01-10. קובי פרץ על במת הנחקרים: חשד שהעלים הכנסות בסך של 5 מ' ש', באתר TheMarker‏, 16 במרץ 2010 אבי שושן, קובי פרץ: "המטרה – לרסק את המדינה", באתר ynet, 31 במרץ 2014 ""על הבמה אני לא רואה בעיניים"". אשדוד אונליין. וואלה! תרבות‏, האזינו: קובי פרץ מוציא שיר ראשון מאז הטלטלה בחייו, באתר וואלה, 22 באוגוסט 2018 רוני מלול וענת שיחור-אהרונסון, קובי פרץ שוחרר; חשוד בהעלמת מס במיליונים, באתר nrg‏, 16 במרץ 2010 גלעד מורג, קובי פרץ הורשע בהעלמות מס, הפרקליטות תדרוש מאסר, באתר ynet, 17 במרץ 2016 ת"פ (ת"א) 38206-11-13 מדינת ישראל נגד יעקב פרץ איתי בלומנטל וגלעד מורג, הזמר קובי פרץ נידון לשנתיים מאסר, באתר ynet, 15 באוקטובר 2017 גלי גינת‏, בית המשפט הפחית את עונשו של קובי פרץ לשנה וחצי מאסר בפועל, באתר וואלה, 28 ביוני 2017 הבוקר: הזמר קובי פרץ נכנס לכלא למאסר של שנה וחצי, באתר גלובס, 15 באוקטובר 2017 שלמה פיוטרקובסקי, חנינה לזמר קובי פרץ, באתר ערוץ 7, 21 במאי 2018 רענן בן צור, "אוהבים אותך, מלך ישראל": קובי פרץ שוחרר מהכלא, באתר ynet, 15 ביולי 2018